open-index/open-wikipedia-markdown huggingface dataset:
Գունդա Մորդհորսթ

**Գունդա Մարգարեթ Մորդհորսթ** (), հայտնի է նաև որպես **Գունդա Մորդան**, ամերիկացի երգիչ և թատերական մասնագետ, հայտնի է իր «զգեստային համերգներով»,

որոնցում նա կրում էր իր ծրագրում ընդգրկված երգերի ազգային և պատմական ծագմանը համապատասխանող զգեստներ։

## Վաղ կյանք և կրթություն
Մորդհորսթը ծնվել է Նյու Յորքի Օգդենսբուրգ քաղաքում՝ Օսկար Մորդհորսթի և Լորա Մեյբլ Թայեր Մորդհորսթի ընտանիքում։ Նա վոկալ և դերասանական վարպետություն է սովորել Իվետա Գիլբերի և Էնրիկա Քլեյ Դիլոնի մոտ:

## Կարիերա
Մորդհորսթը սոպրանո երգչուհի էր, ով ազատ խոսում էր չորս լեզվով: Կոմպոզիտոր Սանդրո Կորոնան նրան ուղեկցել է Բրուքլինում 1928 թվականին կայացած ելույթի ժամանակ: 1929 թվականին նա համերգներ է տվել Լոնդոնում, կրելով պատմական կամ ազգային տարազների հաջորդականություն՝ համապատասխանելու իր ծրագրի երգերի համատեքստին: «Նրա կողմից կաբարեի մռայլ Պիերոյի նմանակումը միաժամանակ և՛ ողորմելի էր, և՛ զվարճալի», - գրել է մի գրախոսող: Լոնդոնում նա նկարահանվել է Քոքրանի 1930 թվականի «Ռևյու» ներկայացման դերասանական կազմում: 1932 թվականին նա ելույթներ է ունեցել Գերմանիայում և Սկանդինավիայում:

Ավելի ուշ իր կարիերայի ընթացքում՝ որպես Գունդա Մորդան, նա հանդես է եկել ռադիոհաղորդումներում, այդ թվում՝ 1936 թվականին «Մայոր Բոուսի Կապիտոլիումի ընտանեկան ծրագիրը» հաղորդումում: Նա շրջագայել է Միացյալ Նահանգներում: «Տիկին Մորդանն ունի հստակ և լիարժեք ձայն,- նշել է 1938 թվականի մի գրախոս,- հմայիչ անմիջականությամբ և հանգիստ հեղինակությամբ»:

Մորդանը 1950-ականներին Նյու Յորքի «Community Opera Inc.» թատրոնի գեղարվեստական ​​​​ղեկավարն էր: Նա Բուֆֆալոյում դասավանդել է մնջախաղ, երգեցողություն և այլ կատարողական հմտություններ: 1966 թվականին նա Շրուն լճում բեմադրել է «Հենզելն ու Գրետելը» ներկայացումը:

## Ծանոթագրություններ


Կատեգորիա:Ամերիկացի դերասանուհիներ
Կատեգորիա:Ամերիկացի երգիչներ
Նարգիս (մուլտֆիլմ)

**«Նարգիս»** (), Վլադիմիր Պոլկովնիկովի խորհրդային մուլտիպլիկացիոն ֆիլմ, որը նկարահանվել է 1965 թվականին «Սոյուզմուլտֆիլմ» կինոստուդիայում, Շարաֆ Ռաշիդովի «Կաշմիրյան երաժշտություն» հեքիաթային պատմվածքի մոտիվների հիման վրա:

## Նկարահանող խումբ

## Գրականություն
.
* Также повесть «Кашмирская песня» включена в собрание сочинений Ш.Рашидова, многократно переиздававшееся.

## Ծանոթագրություններ

## Արտաքին հղումներ
*
Ալեքսեյ Գլեբով

**Ալեքսեյ Գլեբով** (), ), խորհրդային քանդակագործ, Բելառուսի Խորհրդային Սոցիալիստական Հանրապետության ժողովրդական նկարիչ (1955 թվական):

## Կենսագրություն
Ալեքսեյ Գլեբովը ծնվել է 1908 թվականի մարտի 11-ին Բելառուսի Զվերովիչի գյուղում (այժմ՝ Ռուսաստանի Սմոլենսկի մարզում): Ավարտել է Վիտեբսկի գեղարվեստական տեխնիկումը: Դասավանդել է Բելառուսի արվեստի պետական ակադեմիայում: Աշխատել է դիմանկարային, սյուժետային-կոմպոզիցիոն և մոնումենտալ պլաստիկայի բնագավառում։

Քանդակագործը երկար տարիներ աշխատել է բելառուսցի նախատպագրիչ Ֆրանցիսկ Սկորինայի հուշարձանի վրա: 1946 թվականին նա ստեղծել է նախատպագրիչի քանդակի չափսերով ոչ այդքան մեծ մոդելը՝ գլոբուսը ձեռքին: 1954 թվականին փայտից ստեղծվել է Սկորինայի նոր քանդակը, որը ցուցադրվել է 1955 թվականին Մոսկվայում` ԽՍՀՄ ժողովրդական տնտեսության նվաճումների ցուցահանդեսի ժամանակ:

1967 թվականին Գլեբովը ստեղծել է Սկորինայի քանդակը Պոլոցկ քաղաքի համար: Նա չի հասցրել բրոնզից քանդակը ձուլել, նրա փոխարեն դա արել են իր աշակերտները` քանդակագործներ Իգոր Գլեբովը և Անդրեյ Զասպիցկին:

1976 թվականին Ալեքսեյ Գլեբովին հետմահու շնորհվել է Բելառուսի Խորհրդային Սոցիալիստական Հանրապետության Պետական շքանշան Պոլոցկ քաղաքում գտնվող Ֆրանցիսկ Սկորինայի հուշարձանի համար:

## Ստեղծագործությունները
* «Բելառուսի քաղաքացիական պատերազմ» խումբը (կավ, 1937-1940 թվականներ, չի պահպանվել)
* Լև Դովատորի ձիով արձանը (գիպս, 1945 թվական, Շրջանի գավառագիտական թանգարան, Վիտեբսկ)
* Վլադիմիր Վլադոմիրսկու դիմանկար (բրոնզ, 1949 թվական)
* «Մաքսիմ Գորկի և Յանկա Կուպալա» խումբը, 1949 թվական
* «Գեորգի Սկորինա» (փայտե, 1954 թվական),
* «Վլադիմիր Լենինի հանդիպումը Ֆինլյանդյան կայարանում 1917 թվականի ապրիլին» խումբը (գիպս, 1957-1958 թվականներ)` Ամբողջը Բելառուսի ազգային արվեստի թանգարանում են, Մինսկ
* «Բելառուսի պարտիզանները» բարձրաքանդակը (բրոնզ, 1954 թվական)` Հաղթանակի հուշարձանի համար
* Պյոտր Լեբեդևի պատվին հուշարձան (չուգուն, 1953 թվական)` Մոսկվայում, Մոսկվայի պետական համալսարանիի ֆիզիկայի ֆակուլտետի դիմաց:

## Պարգևներ և կոչումներ
* Լենինի շքանշան (27.10.1967)
* Աշխատանքային կարմիր դրոշի երկու շքանշան (1948 թվական)
* Բելառուսի Խորհրդային Սոցիալիստական Հանրապետության ժողովրդական նկարիչ (1955  թվական)
* Բելառուսի Խորհրդային Սոցիալիստական Հանրապետության արվեստի վաստակավոր գործիչ (1944 թվական)
* Բելառուսի Խորհրդային Սոցիալիստական Հանրապետության Պետական մրցանակի դափնեկիր (1976 թվական, հետմահու)

## Հուշամատյան
Ալեքսեյ Գլեբովի անունով է կոչվել Մինսկի Ալեքսեյ Գլեբովի անվան պետական գեղարվեստական քոլեջը, որը Վիտեբսկի գեղարվեստական ուսումնարանի հետնորդն է, որտեղ նկարիչը սովորել է մինչև Երկրորդ համաշխարհային պատերազմը:

## Ծանոթագրություններ

## Արտաքին հղումներ
* ОТКЗ
Եֆիմ Մինին

**Եֆիմ Սեմյոնովիչ Մինին** (), ), բելառուս նկարիչ, գծանկարիչ:

## Կենսագրություն
1913-1915 թվականներին ուսում է ստացել Վիտեբսկի Վ. Գրեկովի անվան առևտրական ուսումնարանում: Ծառայել է բանակում:

Զորացրվելուց հետո՝ 1918 թվականին, ընդունվել է Վիտեբսկի գեղարվեստական ուսումնարան՝ Յուդել Պենի մոտ ուսում ստանալու, ինչպես նաև՝ եղել է Սոլոմոն Յուդովինի աշակերտը:

1920-1921 թվականներին դասավանդել է Վիտեբսկի գեղարվեստական ուսումնարանում: Համաձայն չլինելով ինստիտուտի նոր ղեկավարության գործունեության հետ՝ Պենի (ուսումնական մասով փոխռեկտոր), Յուդովինի և մի խումբ ուսանողների հետ 1923 թվականի սեպտեմբերի 23-ին կոլեկտիվ հայտարարությամբ հայտնել են իրենց հեռանալու մասին և հեռացել:

Ավելի ուշ՝ մինչև 1920 թվականի ավարտը, դասավանդել է Վիտեբսկի հրեաների մանկավարժական տեխնիկումում:

Ձերբակալվել է 1937 թվականի նոյեմբերի 1-ին Վիտեբսկում: ԽՍՀՄ Ներքին գործերի ժողովրդական կոմիսարիատի և ԽՍՀՄ գլխավոր դատախազության որոշմամբ՝ 1937 թվականի նոյեմբերի 19-ից դատապարտվել է մահապատժի: Դատավճիռը իրականացվել է նույն թվականի դեկտեմբերի 29-ին Վիտեբսկի ՈՒՆԿՎԴ-ի նկուղում:

Հետմահու արդարացվել է 1958 թվականին:

## Ստեղծագործություններ
Նկարիչ-գծագրող, դիմանկարող: 1920 թվականից հիմնականում աշխատել է փայտափորագրման տեխնիկայում: Ստեղծագործության հիմնական թեմաները Վիտեբսկի քաղաքային բնանկարներն էին: Զբաղվել է գրքապիտակով:

1928 թվականից մասնակցել է ցուցահանդեսների:

## Թանգարաններ
* Պուշկինի անվան կերպարվեստի թանգարան, Մոսկվա
* Վիտեբսկի տարածաշրջանային գավառագիտական թանգարան
* Բելառուսի ազգային արվեստի թանգարան, Մինսկ

## Գրականություն
* Российская еврейская энциклопедия. Т. 2: Биографии: К — Р. — М.: Рос. Акад естеств. наук: Эпос, 1995. — С. 285;
* Архив НИПЦ «Мемориал». Ф.1. Оп. 1. Д. 3073;
* Выставки советского изобразительного искусства: Справочник. Т. 1. — М., 1965. — С. 494 (указ.); Там же. Т. 2. — М., 1967. — С. 510 (указ.).

## Ծանոթագրություններ
Սվիչքրաֆթ

**Սվիչքրաֆթ** (կամ **«Switchcraft»** ≈ ), մուլտիպլիկացիոն ֆիլմ, որի հեղինակն է Կոնստանտին Բրոնզիտը:

## Սյուժե
Անիմացիոն հերոսը պառկում է քնելու, բայց նրան խանգարում է մկան բնից եկող աղմուկը։ Նա միացնում է լույսը և թակարդ է դնում։ Անջատում է լույսը, աղմուկ լսելով միացնում է և տեսնում, որ թակարդը անհետացել է։ Նա նոր թակարդ է դնում, այս անգամ կապելով մահճակալին։ Անջատում է լույսը էլի աղմուկ է լսում, միացնելով այն տեսնում է, որ ո՛չ ինքը, ո՛չ էլ մահճակալը տանը չեն գտնվում, որը երևում է հեռվում քանդված պատից։ Տուն վերադառնալով՝ հերոսը նոր թակարդ է դնում և կատվին կապում դրանից։ Անջատում է լույսը և էլի աղմուկ է լսում: Վառում է լույսը և տեսնում, որ ո՛չ թակարդը, ո՛չ էլ կատուն չկան։ Որոշ ժամանակ անց կատուն վերադառնում է երջանիկ։ Հերոսը նոր թակարդ է դնում՝ կապելով իրեն։ Կատուն անջատում է լույսը և նորից աղմուկ է լսում, միացնելով լույսը տեսնում է, որ հերոսն ու թակարդը անհետացել են։ Քիչ անց, հերոսը վերադառնում է և թակարդի վրա պայթուցիկ է տեղադրում։ Անջատում է լույսը և հանկարծ լսվում է զարթուցիչի ձայնը, միացնելով լույսը տեսնում է, որ նա իր մահճակալի մեջ է, կանգուն է պատի մոտ գտնվող թակարդը, կատուն և ժամը նույնպես նրա մոտ են։ Հերոսը թեթևացած շունչ է քաշում և, սեղմելով զարթուցիչի սեղմակը, պայթյուն է տեղի ունենում։

## Նկարչական առանձնահատկություններ
Հոլանդացի մուլտիպլիկատոր Փոլ Դրիսենը ընդգծելով իր և «Սվիչքրաֆթ»-ում Բրոնզիտի ոճերի նմանությունը, այսպես է ձևակերպել ռուսական և արևմտյան անիմացիոն ֆիլմերի տարբերությունը՝:

## Քննադատություններ և ակնարկներ
Քննադատ Իգոր Մանցովը իր «Հայրենական կինոյի նորագույն պատմություններ»-ում այսպես է բնութագրում այս աշխատանքը՝

Ելենա Գրաչյովան ռեժիսորի ստեղծագործության մասին ակնարկային հոդվածում «Սվիչքրաֆտ»-ը անվանել է բառախաղ-ֆիլմ, «որում Բրոնզիտին հաջողվել է ապացուցել սարսափելի և զվարճալի հնարքների կապը, ինչ-որ շատ խորը մտածելակերպի մակարդակի»:

## Խոստովանություններ և մրցանակներ
* 1995 թվական՝  «Պատուհաններ դեպի Եվրոպա» անիմացիոն կինո-մրցակցության գլխավոր մրցանակ (քաղաք Վիբորգ, Ռուսաստան)  
* 1995 թվական՝ Գրան-պրի լավագույն անիմացիոն ֆիլմի համար Անսիի (Ֆրանսիա) անիմացիոն ֆիլմերի միջազգային փառատոնում   
* 1995 թվական՝ III ԿՐՈԿ (Ռուսաստան-Ուկրաինա) միջազգային անիմացիոն փառատոնի ժյուրիի հատուկ մրցանակ

## Հեղինակներ

## Գրականություն
* 

## Ծանոթագրություններ

## Արտաքին հղումներ
* «Սվիչքրաֆթ»-ը «Հայրենական կինոյի հանրագիտարան» կայքում
*
Գեյուս վան դեր Մյոլեն

**Գեյուս վան դեր Մյոլեն** (; ), հոլանդացի ֆուտբոլիստ, դարպասապահ։ Երկու Օլիմպիական խաղերի (1924, 1928) և 1934 թվականի աշխարհի առաջնության մասնակից։ Երկրորդ համաշխարհային պատերազմի ժամանակ կռվել է նացիստական Գերմանիայի կողմից։

## Կենսագրություն
### Խաղային կարիերա
Վան դեր Մյոլենն իր ողջ ֆուտբոլային կարիերայի ընթացքում, որը կազմում է 13 մրցաշրջան, հանդես է եկել Կոնինկլեյկե ՀՖԿ-ում, խաղացել է 188 խաղ։

Նիդերլանդների հավաքականի կազմում 1924 թվականի ֆուտբոլի օլիմպիական մրցաշարում հիմնական դարպասապահն էր, խաղացել է հավաքականի 5 խաղերում։ Չորս տարի անց՝ 1928 թվականի ֆուտբոլի օլիմպիական մրցաշարում, խաղացել է Ուրուգվայի հավաքականի հետ միակ խաղում (0:2)։

1934 թվականի աշխարհի առաջնությունում վան դեր Մյոլենը խաղացել է ընդամենը մեկ խաղ Շվեյցարիայի հավաքականի հետ, որն ավարտվել է Նիդերլանդների պարտությամբ՝ 3:2 հաշվով։  Նիդերլանդների հավաքականի կազմում անցկացրել է 54 հանդիպում, որոնցում բաց է թողել 100 գոլ։

### Երկրորդ համաշխարհային պատերազմ
Երկրորդ համաշխարհային պատերազմի սկզբում համակրում էր նացիստական Գերմանիային։ Բժշկական կլինիկայում, որտեղ նա աշխատում էր, դադարեցին հրեաներ ընդունել։ Նիդերլանդների պարտությունից հետո երկիրը գրավվեց, և վան դեր Մյոլենը միացավ Ազգային-սոցիալիստական շարժմանը։ 

1941 թվականին մտել է կամավորական գումարտակ և երդում տվել հավատարիմ մնալ Ադոլֆ Հիտլերին։ Նա Օրանիենբուրգում ռազմական բժշկի պատրաստություն է անցել։ 1942 թվականին վան դեր Մյոլենին ուղարկել են Արևելյան ռազմաճակատ, որտեղ նա շարունակել է ռազմական և բժշկական ծառայությունը։

### Ձերբակալություն և բանտարկություն
Երկիրը նացիստական զորքերից ազատագրվելուց հետո վան դեր Մյոլենը ձերբակալվեց։ 1947 թվականի հունիսին նա դատապարտվեց ութ տարվա ազատազրկման՝ որպես հանցակից։ 

1948 թվականի մարտին բողոքարկեց՝ դատավճիռը մեղմելու համար, սակայն այն մերժվեց, և դատավճիռն ուժի մեջ մնաց։ 1949 թվականի օգոստոսին նա ներում ստացավ և ազատ արձակվեց, սակայն նրա հեղինակությունը հասարակության մեջ մնաց որպես նախկին նացիստականի։ Երբ նա վերադարձավ բժշկական պրակտիկային, ոչ ոք չէր ցանկանում նրա մոտ բուժվել, բացի կուսակցության նախկին ընկերներից։

### Անձնական կյանք
Հայրը՝ Կլաս վան դեր Մյոլեն, ծագումով Ֆրանեկերից էր, մայրը՝ Յանտյե վան Էյսդենը, ծնվել է Հառլեմում։ Ծնողներն ամուսնացել են 1902 թվականին Ամստերդամում. ամուսնության պահին հայրը դարբին էր։

Վան դեր Մյոլենն ամուսնացել է երեսուն տարեկանում՝ 22-ամյա Գերտրյոյդա Հենդրիկա Յոհաննա (Ռիտա) Մելլեմանի հետ, ով ծնունդով Հառլինգենից էր։ Նրանց ամուսնությունը գրանցվել է 1933 թվականի նոյեմբերի 21-ին՝ Բլումենդալում։ Բլյումենդալի քաղաքապետարանում կայացած հարսանեկան արարողությանը ներկա էին ՀՖԿ ակումբի ներկայացուցիչները, ինչպես նաև Նիդերլանդների ֆուտբոլային միության նախագահ Կարել Լոտսին։

Մահացել է 1972 թվականի հուլիսի 10-ին՝ Հառլեմում՝ 69 տարեկան հասակում։

## Ծանոթագրություններ

Կատեգորիա:Երկրորդ համաշխարհային պատերազմին մասնակցած գերմանացիներ
Կատեգորիա:Հոլանդացի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:Ռազմական բժիշկներ
Կատեգորիա:Տղամարդկանց ֆուտբոլի դարպասապահներ
Սուրճ պաղպաղակ

**Սուրճ պաղպաղակ,** անուշաբույր պաղպաղակ է, որը պատրաստվում է սուրճի կամ սուրճի բուրավետիչների հավելում:

## Պատմություն
Այս համը առաջին անգամ օգտագործվել է 1869 թվականին՝ սուրճի պարֆեի մեջ։ Պաղպաղակի բազում ապրանքանիշեր համատեղում են սուրճի պաղպաղակը նաև այլ բաղադրիչների հետ, ինչպիսիք են՝ ընկույզը, կարամելը կամ շոկոլադը։ Նմանատիպ աղանդերի բաղադրատոմսը, որը նաև կոչվում է «ձվի սուրճ», բաղկացած է սերուցքից, մանրացված սառույցից և սուրճի օշարակից, այն հրատարակվել է 1919 թվականի խոհարարական գրքում։ Երբ «Häagen-Dazs»-ն 1960 թվականին առաջին անգամ թողարկեց իր արտադրանքը, սուրճը նրա առաջարկած երեք համերից մեկն էր, մյուս երկուսը՝ շոկոլադն ու վանիլն էին։

ԱՄՆ-ում սուրճը պաղպաղակի ամենատարածված համերից մեկն է։ Instacart-ի ուսումնասիրությունը, որն անցկացվել է 2022 թվականի հունիս ամսից մինչև 2023 թվականի մայիս ամիսը, ցույց է տվել, որ այն պաղպաղակի ամենատարածված համն է Հավայի, Մասաչուսեթս, Նյու Մեքսիկո և Ռոդ Այլենդ նահանգներում։ Սեպտեմբերի վեցը համարվում է Սուրճի պաղպաղակի ազգային օրը։ Վերոնշյալ երկրներում այն նշվում է հատուկ տոնախմբությամբ և համարվում է մեծ ու կարևոր տոն։

## Տես նաև
* Աֆոգատո

## Ծանոթագրություններ

Կատեգորիա:Աղանդեր
Կատեգորիա:Կաթնամթերք
Կատեգորիա:Պաղպաղակ
Կլաուդիա Թաներ

**Կլաուդիա Թաներ** (), ավստրիացի քաղաքական գործիչ, Ժողովրդական կուսակցության անդամ, 2020 թվականի հունվարից ի վեր կանցլերներ Սեբաստիան Կուրցի, Ալեքսանդր Շալենբերգի, Կառլ Նեհամերի և Քրիստիան Շտոկերի կառավարություններում պաշտպանության նախարար։ 2011-ից 2020 թվականներին աշխատել է որպես Ավստրիայի քաղաքական ֆերմերների ասոցիացիայի գլխավոր տնօրեն։

## Վաղ կյանք
Թաները ծնվել է Ստորին Ավստրիայի Շայբս փոքրիկ քաղաքում։ Իր կարիերայի սկզբում 2001-2003 թվականներին աշխատել է Ներքին գործերի նախարար Էռնստ Շտրասերի կաբինետում, իսկ 2003-2010 թվականներին՝ Kapsch BusinessCom տեղեկատվական տեխնոլոգիաների ընկերությունում, որը Kapsch-ի դուստր ձեռնարկությունն է։

## Քաղաքական կարիերա
2017 թվականի ընտրություններից հետո կանցլեր Սեբաստիան Կուրցի գլխավորությամբ կոալիցիոն կառավարության շուրջ բանակցություններում արդեն իսկ Թաները դիտարկվել է որպես կաբինետի նախարարի թեկնածու։

2019 թվականի ընտրություններից հետո 2020 թվականի հունվարին Կուրցը Թաներին նշանակել է պաշտպանության նախարար, դառնալով այս պաշտոնը զբաղեցնող առաջին կինը։

Թաների ղեկավարությամբ Ավստրիան Երկրորդ համաշխարհային պատերազմից ի վեր առաջին անգամ մոբիլիզացրել է իր ռազմական պահեստազորայիններին՝ խնդրելով նրանց պայքարել COVID-19 համաճարակի դեմ՝ օգնելով սննդի մատակարարմանը, բժշկական աջակցությանը և ոստիկանության գործողություններին։ Նրա նախարարությունը նաև պատվիրել է 18 Leonardo AW169M ուղղաթիռներ Իտալիայի հետ 2020 թվականի սեպտեմբերին կնքված պայմանագրով՝ փոխարինելով նրա 50-ամյա Aérospatiale Alouette III ուղղաթիռների նավատորմը։

## Անձնական կյանք
Թաները ապրում է Գրեստենում։ Ամուսնացած է և ունի դուստր։

## Ծանոթագրություններ

## Արտաքին հղումներ
* Կլաուդիա Թաները Ավստրիայի խորհրդարանի կայքում
* Կլաուդիա Թաները Ստորին Ավստրիայի Landtag կայքում
* Կլաուդիա Թաները Դաշնային պաշտպանության նախարարության կայքում

 
Կատեգորիա:21-րդ դարի քաղաքական գործիչներ
Կատեգորիա:Ավստրիայի նախարարներ
Կատեգորիա:Ավստրիայի քաղաքական գործիչներ
Կատեգորիա:Ավստրիայում ծնվածներ
Կատեգորիա:Ավստրիացի կանայք
Կատեգորիա:Պաշտպանության կին նախարարներ
Գարեն Ժուկովսկայա

**Գարեն Կոնստանտինովնա Ժուկովսկայա** (, ), խորհրդային թատրոնի և կինոյի դերասանուհի։

## Կենսագրություն
Գարեն Ժուկովսկայան ծնվել է 1912 թվականի փետրվարի 6(19)-ին Մոսկվայում՝ հայկական ընտանիքում։

1940 թվականին ավարտել է Բորիս Շչուկինի անվան թատերական ինստիտուտը և ընդունվել Ե. Վախթանգովի անվան թատրոն՝ որպես դերասանուհի։ Ժուկովսկայան խաղացել է 44 դեր։ Վերջին անգամ բեմ է բարձրացել 1983 թվականին՝ մարմնավորելով Վրոնսկայա կոմսուհուն «Աննա Կարենինա» ներկայացման մեջ։

Գարեն Ժուկովսկայան մահացել է 2007 թվականի մարտի 9-ին Մոսկվայում։ Նրա աճյունն ամփոփված է Վվեդենսկոե գերեզմանատան աճյունասափորանոցում։

## Անձնական կյանք
Գարեն Ժուկովսկայան եղել է ակադեմիկոս Ալեքսանդր Միկուլինի կինը։

Նրանց դուստրը՝ Գարեն Միկուլինան (ծն. 1937), ավարտել է Մոսկվայի պետական համալսարանը և Օտար լեզուների ինստիտուտը։

Ունի երկու թոռ՝ Մաքսիմը և նկարիչ Ալեքսեյ Պլուցեր-Սարնոն։

## Ստեղծագործական կյանք
### Դերերը թատրոնում

### Ֆիլմագրություն

#### Հնչյունավորում

## Ծանոթագրություններ

## Արտաքին հղումներ
* Գարեն Ժուկովսկայայի մասին Ե. Վախթանգովի անվան թատրոնի կայքում
* Ալեքսեյ Պլուցեր-Սարնոյի ընտանեկան ֆոտոարխիվը (1900-2000)
* Մ. Բազիլյուկ «Գարեն Ժուկովսկայա. «Թող ինձ հիշեն գեղեցիկ», Новые Известия, 2004 թ.

Կատեգորիա:20-րդ դարի դերասանուհիներ
Կատեգորիա:Դերասանուհիներ այբբենական կարգով
Կատեգորիա:Ե․ Վախթանգովի անվան թատրոնի անձինք
Կատեգորիա:Խորհրդային դերասանուհիներ
Բոննևիլ (լիճ)

**Բոննևիլ** (), ուշ պլեյստոցենի պատմական լիճ։

Լիճը կոչվել է երկրաբան Կառլ Գիլբերտի կողմից ՝ ԱՄՆ-ի բանակի սպա Բենջամին Լուիս Էլալի դե Բոնեվիլի ՝ Վայրի Արևմուտքը հետազոտողի պատվին։ Գիլբերտը առաջին մարդն է եղել, ով նկարագրել է լճի հիմնական առանձնահատկությունները, սակայն տարածաշրջանի շատ այլ հետազոտողներ արդեն մատնանշել են հնագույն ջրամբարի ափամերձ գիծը, օրինակ՝ նավապետ Ջոն Ք. Ֆրիմոնտը 1843 թվականին և ավելի վաղ՝ քահանա Սիլվեստր Վելես դե Էսկալանտեն 1776 թվականին։ Յուտա լճում լինելուց հետո վերջինս իր օրագրում գրել է. «Այդ վայրը մենք անվանել ենք Լիանո-Սալադո, քանի որ այնտեղ գտել ենք մի քանի նուրբ սպիտակ խխունջներ, կարծես թե այն ժամանակին շատ ավելի մեծ լիճ է եղել, քան այժմ»։

Մեծ անանցանելի լիճը գոյացել է 13-30 հազար տարի առաջ սառցե դարաշրջանում Ուոսատչ լեռնաշղթայից հարավ Մեծ Ավազանում։ Ջրի ամենաբարձր մակարդակի ժամանակ (մոտ 18 հազար տարի առաջ) այն ծածկել է մոտ 51 հազար կմ², որը կարելի է համեմատել ժամանակակից Մեծ լճերից Հուրոնը կամ Միչիգանը։ Այն գրավում էր Յուտայի արևմուտքը, Նևադայի հյուսիս-արևելքը և Այդահոյի հարավը:

Լճի անհետացման պատճառ հանդիսացավ կլիմայի փոփոխությունը։ Մոտեցող ջրերն առաջացրել են ջրհեղեղ, որը կոտրել է բնական դամբը հյուսիսում։ Ջուրը հայտնվել է Պորտնոֆ գետում, այնուհետև՝ Կոլումբիա գետի միջոցով հասել է Խաղաղ օվկիանոսին: Ջրի մակարդակը կտրուկ նվազել է, թողնելով ավելի փոքր ջրավազաններ, որոնցից մի քանիսը հետագայում չորացել են։ Պատմական լճից ներկայումս մնացել են բազմաթիվ փոքր լճեր, որոնցից ամենամեծն են Մեծ աղի լիճը, Յուտան, Սեվիրը, ինչպես նաև Բոննեվիլլի աղակալած հողերը Տուելե շրջանում, որոնք հաճախ  անվանում են Բոննեվիլի լիճ։

## Պատկերասրահ

Պատկեր:Saltph26.jpg|Բոննևիլի աղակալած հողերը
Պատկեր:2015-11-03_07_22_42_View_south_across_the_Utah_Test_Range_in_the_Great_Salt_Lake_Desert,_Utah_from_an_airplane_flying_from_Reno,_Nevada_to_Salt_Lake_City,_Utah.jpg|Նախկին լճի ժամանակակից տարածքը թռչունի թռիչքի բարձրությունից
Պատկեր:Black_Rock_Desert_volcanic_field.jpg|Բլեք-Ռոք-Դեզերտ հրաբխային դաշտը
Պատկեր:NotchPeak.jpg|Լակոլիթներ լճի տարածքում


## Ծանոթագրություններ

Կատեգորիա:Լճեր այբբենական կարգով
Կատեգորիա:ԱՄՆ-ի լճեր
Կատեգորիա:Անհոսք լճեր
Դարա Օ'Շի

**Դարա Ջոզեֆ Օ'Շի** (. ), իռլանդացի ֆուտբոլիստ, որը խաղում է որպես պաշտպան անգլիական «Իփսվիչ Թաուն» ակումբում և Իռլանդիայի Հանրապետության ազգային հավաքականում։

## Ակումբային կարիերա
Դուբլինում ծնված Օ'Շին իր ֆուտբոլային կարիերան սկսել է տեղի «Սենթ Քևինս Բոյզ» ակումբում։ 2015 թվականին  դարձել է «Վեստ Բրոմվիչ Ալբիոնի» ակադեմիայի խաղացող։ 2017–18 մրցաշրջանը վարձավճարով անց է կացրել Հարավային լիգայի Հերեֆորդ / Hereford F.C. ֆուտբոլային ակումբում, օգնել է թիմին հաղթել Պրեմիեր դիվիզիոնում և մտնել Հյուսիսային ազգային լիգա:

2018 թվականի օգոստոսին Դարան վարձավճարով տեղափոխվել է «Էքսեթեր Սիթի»: 2018/19 մրցաշրջանում այդ ակումբի կազմում Լիգա 2- ում անց է կացրել 27 խաղ։

2020 թվականի հունվարին նա նոր՝ երեք տարվա պայմանագիր է կնքել «Վեստ Բրոմվիչ Ալբիոնի» հետ: 2020 թվականի փետրվարի 9-ին խփել է իր առաջին գոլը «Սև թռչունների» կազմում՝ Չեմպիոնշիփի շրջանակում «Միլուոլա» թիմի հետ կայացած հանդիպման ժամանակ:

## Կարիերան ազգային հավաքականում
Դարան խաղացել է Իռլանդիայի Հանրապետության մինչև 17, մինչև 18, մինչև 19 և մինչև 21 տարեկանների հավաքականներում։ 2020 թվականի հոկտեմբերի 14-ին նա իր նորամուտն է նշել Իռլանդիայի Հանրապետության գլխավոր հավաքականի կազմում՝ մասնակցելով Ֆինլանդիայի հավաքականի դեմ խաղին:

## Պատիվներ
**Ուեսթ Բրոմվիչ Ալբիոն**

* EFL Championship -ի փոխչեմպիոն - 2019–20

**Անհատական**

* FAI-ի «Տարվա երիտասարդ խաղացող». 2020

## Ծանոթագրություններ

## Արտաքին հղումներ
* Ֆուտբոլիստի էջը «Վեստ Բրոմվիչ Ալբիոն» ակումբի պաշտոնական կայքում
* Խաղացողի էջը Պրեմիեր լիգայի պաշտոնական կայքում

Կատեգորիա:1999 ծնունդներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Բարնլիի ֆուտբոլիստներ
Կատեգորիա:Դուբլին քաղաքում ծնվածներ
Կատեգորիա:Էքսետեր Սիթիի ֆուտբոլիստներ
Կատեգորիա:Իպսվիչ Թաունի ֆուտբոլիստներ
Կատեգորիա:Իռլանդացի ֆուտբոլիստներ
Կատեգորիա:Իռլանդիայի հավաքականի ֆուտբոլիստներ
Կատեգորիա:Մարտի 4 ծնունդներ
Կատեգորիա:Պրեմիեր Լիգայի ֆուտբոլիստներ
Կատեգորիա:Վեստ Բրոմվիչ Ալբիոնի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Մակդուս

**Մակդուս** (արաբերեն المكدوس կամ المقدوس) ճաշատեսակ է յուղում մարինացված սմբուկից։ Սիրիայի, Հորդանանի, Լիբանանի և Պաղեստինի խոհանոցների ուտեստ է։ Այն պատրաստում են մանր, կծու սմբուկներից՝ լցոնված ընկույզով, կարմիր պղպեղով, սխտորով, ձիթապտղի յուղով: Երբեմն ավելացվում է չիլիի փոշի։ Աշնանը մակդուսը սովորաբար սիրիացի տնային տնտեսուհիները պատրաստում են  որպես ձմռան պաշար և ուտում նախաճաշի, ընթրիքի ժամանակ կամ որպես խորտիկ
։
Այն նաև հաճախ մատուցում են որպես նախուտեստ ռեստորաններում։

## Ծանոթագրություններ

Կատեգորիա:Արաբական խոհանոց
Կատեգորիա:Արևելյան խոհանոց
Կատեգորիա:Բուսակերություն
Կատեգորիա:Իսրայելական խոհանոց
Կատեգորիա:Լիբանանյան խոհանոց
Կատեգորիա:Լևանտական խոհանոց
Կատեգորիա:Նախուտեստներ
Կատեգորիա:Պաղեստինյան խոհանոց
Կատեգորիա:Սիրիական խոհանոց
Սաբրինա Վեգա Գուտիեռես

**Սաբրինա Վեգա Գուտիեռես** (, ), իսպանացի շախմատիստուհի, կանանց գրոսմայստեր (2007), տղամարդկանց միջազգային վարպետ (2013)։

## Կենսագրություն
1996 թվականից 2007 թվականներին Գուտիեռեսը ներկայացրել է Իսպանիան Եվրոպայի երիտասարդական առաջնությունում և աշխարհի երիտասարդական առաջնության տարբեր տարիքային խմբերում։ Նա կանանց գրոսմայստերի նորմա է լրացրել Մոնդարիսի (2005/06), Լորկայի (2007) և Լա Մասանայի (2007) միջազգային մրցաշարերում)։ Նա երկու անգամ անընդմեջ (2013, 2014) հաղթել է Բելգրադի միջազգային մրցաշարերում։

Գուտիեռեսը ներկայացրել է Իսպանիան շախմատի յոթ օլիմպիադայում (2004, 2008–2018) և Եվրոպայի թիմային շախմատի վեց առաջնություններում (2005–2015):

Նա երեք անգամ հաղթել է Իսպանիայի կանանց շախմատի առաջնությունում (2008, 2012, 2015)։

2016 թվականին Մամայայում արծաթե մեդալ է նվաճել Եվրոպայի կանանց շախմատի անհատական առաջնությունում։

## Վարկանիշի փոփոխության գրաֆիկ

## Ծանոթագրություններ

Կատեգորիա:Շախմատային օլիմպիադաների մասնակիցներ
Կատեգորիա:Շախմատի կանանց գրոսմայստերներ
Կատեգորիա:Շախմատի միջազգային վարպետներ
Կատեգորիա:Իսպանացի շախմատիստներ
Անձնական գործ (ֆիլմ, 1932)

**«Անձնական գործ»** (, այլ անվանում՝ «Տագնապալի ձայներ», ), խորհրդային սև-սպիտակ համր ֆիլմ, որը նկարահանել են  ռեժիսորներ Վասիլև եղբայրները «Լենսոյուզկինո» կինոստուդիայում 1932 թվականին: Էկրան է բարձրացել 1932 թվականի ապրիլի 24-ին։

Ֆիլմը համարվում է կորած։  Պահպանվել են առանձին մոնտաժային կտրվածքներ։

## Սյուժե
thumb|upright=1.25|Նիկոլայ Խոդոտովը «Անձնական կյանք» ֆիլմում (1932)
thumb|upright=1.25|Վարվառա Մյասնիկովան «Անձնական կյանք» ֆիլմում (1932)
Ֆեոդոր Կուզմիչ Շտուկովը նավաշինական գործարանում աշխատում է որպես վարպետ։  Նա միաժամանակ ժամհար է եկեղեցում։ Դա առաջացնում է երիտասարդների ծաղրը և նրա կոմսոմոլ դստեր վրդովմունքը։

Մեխանիկական արտադրամասը հետաձգել է նավի իջեցումը։ Գործարանում հայտարարվել է արտակարգ դրություն։  Այն համընկել է Զատկի նախօրեին: Վարպետ Շտուկովը գիշերն անցկացնում է զանգակատանը։ Նրա բացակայության ժամանակ արտադրամասի պետ Քուրդյումովը իր ծանոթ Նիկոլային կանգնեցնում է արտադրամեքենայի մոտ։ Նա փչացնում է նավի պտուտակը:

Անհրաժեշտ է ձուլել նոր կիսահումք, սակայն գործարանում մետաղի պաշարները սպառվել են: Աշխատողներից մեկն առաջարկում է կիսահումք ձուլել  եկեղեցու զանգից։  Վարպետ Շտուկովը աջակցում է այս առաջարկին: Նավը ժամանակին իջեցվում է ջուրը։

## Դերերում
* Նիկոլայ Խոդոտով - Ֆեոդոր Կուզմիչ Շտուկով, վարպետ
* Վարվառա Մյասնիկովա - Աննա Շտուկովա
* Կոնստանտին Նազարենկո - Կոստյա
* Վսեվոլոդ Սեմյոնով - Քուրդյումով, արտադրամասի պետ
* Պ. Էլսկի - Նիկոլայ
* Գրիգորի Բորովկով - ինժեներ
* Կասիմ Մուխուտդինով - տնօրեն
* Աննա Օրժիցկայա - աղոթարար
* Է. Լուժսկի - քեռի Վասյա
* Անդրեյ Ապսոլոն -  Գրիշա

## Նկարահանող խումբ
* Սցենարիստ՝ Ալեքսանդր Չիրկով
* Ռեժիսորներ՝ Վասիլև եղբայրներ
* Օպերատոր՝ Սվյատոսլավ Բելյաև
* Նկարիչներ՝ Սեմյոն Մեյնկին, Պավել Զալցման
* Խմբի տնօրեն՝ Ի. Տիտով

## Քննադատություն
thumb|upright=1.25|Նավի իջեցումը «Անձնական գործ» ֆիլմում (1932)
Կինոգետ Նիկոլայ Լեբեդևը «Խորհրդային կինոյի ակնարկներ»-ում պնդում էր, որ այդ ֆիլմում «Վասիլևները ուշադրությունը կենտրոնացնում են ոչ թե պատկերա-մոնտաժային կոմբինացիաների, այլ մարդկանց պատկերների վրա»։

Կինոքննադատ Դմիտրի Պիսարևսկին ֆիլմը մանրամասն դիտարկել է հոդվածում։  Նա գրել է. «Ֆիլմում կողք կողքի են, առանց իրար հակասելու, ոճականորեն թվայալ բևեռային լուծումներ։  Մի կողմից՝ կենսագրության ճշգրտությունը։ Մյուս կողմից՝ բանաստեղծական կինոյից եկող պատկերներ՝ իր տիպաժայնությամբ»։  Դ. Պիսարևսկին նաև ֆիլմի վերլուծության ժամանակ նշել է, որ «օպերատոր Ս. Բելյաևը ... հիանալի է նկարահանել ֆիլմը»։

Դ. Պիսարևսկին քննադատել է ֆիլմի սցենարը. «Արժեր, որ կերպարներից որևէ մեկը մտածեր, որ նավը գործարկելու համար կարելի է օգտագործել պտուտակի մետաղը, և նկարի առանցքային կոնֆլիկտը պարզապես չէր կայանա»։

## Ծանոթագրություններ

## Գրականություն
* 
* 
* 
* 
* 

## Արտաքին հղումներ
* 

Կատեգորիա:1932 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Ջոշուա Բրենեթ

**Ջոշուա Բրենեթ** (, ), հոլանդացի և կյուրասաոացի ֆուտբոլիստ, «էր-Ռայան» ակումբի և Կյուրասաոյի ֆուտբոլի ազգային հավաքականի պաշտպան։

Խաղացել է Նիդերլանդների հավաքականում։

## Ակումբային կարիերա
Բրենեթը սկսել է ֆուտբոլ խաղալ Հերլենում, որտեղ ապրում էր մինչև տասներկու տարեկանը: Ավելի ուշ խաղացել է «Ռոդա», «Օմնիվորլդ», «Վատերվեյկ» և «Զեբուրգիա» պատանեկան թիմերում։ 

2011 թվականին սկսել է հանդես գալ ՊՍՎ Էյնդհովենի երիտասարդական կազմում։ 2012 թվականի դեկտեմբերի 6-ին իտալական «Նապոլիի» դեմ Եվրոպայի լիգայի խաղում Ջոշուան նորամուտն է նշել թիմի կազմում: 2013 թվականի օգոստոսի 17-ին «Գոու Էհեդ իգլզների» դեմ խաղում նորամուտն է նշել Էրեդիվիզիում՝ փոխարինելով Սանտյագո Արիասին: 2015 թվականի ապրիլի 10-ին «Զվոլեի» դեմ խաղում խփել է առաջին գոլը: 2015 թվականին ՊՍՎ-ի կազմում հաղթել է առաջնությունում և դարձել  Ֆուտբոլի Նիդերլանդների սուպերգավաթի սուպերգավաթակիր։

2018 թվականի մայիսի 24-ին քառամյա պայմանագիր է կնքել «Հոֆենհայմի» հետ: Սեպտեմբերի 22-ին Դորտմունդի «Բորուսիայի» դեմ խաղում նորամուտն է նշել  Բունդեսլիգայում: Սեպտեմբերի 25-ին «Հոննովեր 96-ի» դեմ խաղում խփել է առաջին գոլը «Հոֆենհայմի» կազմում:

2022 թվականի հունվարի 31-ին տեղափոխվել է «Տվենտե»՝ մինչև մրցաշրջանի ավարտը պայմանագիր կնքելով ակումբի հետ: 2022 թվականի հուլիսի 11-ին «Տվենտեի» հետ կնքել է նոր երկամյա պայմանագիր:

## Միջազգային կարիերա
2016 թվականի նոյեմբերի 9-ին Բելգիայի հավաքականի դեմ ընկերական խաղում Բրենետը նորամուտն է նշել Հոլանդիայի հավաքականի կազմում՝ երկրորդ խաղակեսում փոխարինելով Դևի Կլասենին:

## Վիճակագրություն
### Հանդիպումներ Նիդերլանդների հավաքականի կազմում

**Ընդհանուր՝ 2 խաղ / 0 գոլ, 1 հաղթանակ, 1 ոչ-ոքի, 0 պարտություն:**

## Ձեռքբերումներ
**ՊՍՎ**

* Նիդերլանդների ֆուտբոլի առաջնության չեմպիոն՝ 2014/15, 2015/16

* Նիդերլանդների սուպերգավաթակիր՝ 2015, 2016

## Ծանոթագրություններ

 
Կատեգորիա:Բունդեսլիգայի ֆուտբոլիստներ
Կատեգորիա:Հոֆենհայմի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:ՊՍՎ Էյնդհովենի ֆուտբոլիստներ
Կատեգորիա:Վիտեսի ֆուտբոլիստներ
Կատեգորիա:Տվենտեի ֆուտբոլիստներ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ
Միքայել Դյուրեստամ

**Միքայել Բերտիլ Դյուրեստամ** (, ), գվինեացի ֆուտբոլիստ, «Նաջրան» ակումբի պաշտպան։ Հանդես է եկել Շվեդիայի և Գվինեայի հավաքականներում:

Դյուրեստամը շվեդական «Գյոտեբորգ» ակումբի սան է: 2009 թվականի հուլիսի 13-ին «ԱԻԿ-ի» դեմ խաղում նորամուտ է նշել Շվեդիայի ֆուտբոլի առաջնությունում: 2011 թվականի հուլիսի 2-ին «Սյուրիանսկի» դեմ խաղում խփել առաջին գոլը «Գյոտեբորգի» կազմում: 2013 թվականին օգնել է ակումբին նվաճել Շվեդիայի գավաթը։ 2014 թվականի ամռանը  տեղափոխվել է նորվեգական «Օլեսունդ»: Հունիսի 12-ին «Սանես Ուլֆի» դեմ խաղում նորամուտն է նշել Նորվեգիայի ֆուտբոլի առաջնությունում:

2016 թվականի սկզբին Դյուրեստամը պայմանագիր է կնքել հոլանդական «ՆԵԿ» ակումբի հետ: Ապրիլի 3-ին «Վիտեսի» դեմ խաղում նորամուտն է նշել Նիդերլանդների ֆուտբոլի առաջնությունում:

2017 թվականի ամռանը Դյուրեստամը վերադարձել է հայրենիք ՝ պայմանագիր կնքելով «Կալմար» թիմի հետ: Օգոստոսի 21-ին «Սունդսվալի» դեմ խաղում նորամուտն նշել նոր ակումբում: 2018 թվականի սեպտեմբերի 2-ին «Էլֆսբորգիդեմ» խաղում առաջին գոլն է խփել «Կալմարի» կազմում։ 2019 թվականի սկզբին տեղափոխվել է հունական «Քսանտի»: Հունվարի 26-ին «Պանետոլիկոսի» դեմ խաղում  նորամուտն է նշել Հունաստանի Սուպերլիգայում։

2020 թվականի ամռանը պայմանագիր է կնքել «Սարպսբորգ 08» ակումբի հետ: Օգոստոսի 15-ին «Մոլդեի» դեմ խաղում նորամուտն նշել նոր թիմում: Հոկտեմբերի 3-ին Ստաբեկի դեմ խաղում խփել է առաջին գոլը «Սարպսբորգ 08-ի» կազմում: 2022 թվականի սկզբին տեղափոխվել է բելգիական «Սերեն»: 27 փետրվարի «Զյուլտե-Վարեգեմի» դեմ խաղում նորամուտն է նշել Բելգիայի ֆուտբոլի առաջնությունում:

2022 թվականի հունիսի 20-ին Դյուրեստամը ակումբ է տեղափոխվել Սաուդյան Արաբիայի «Ալ-Ադալայից»:

## Միջազգային կարիերա
2012 թվականի հունվարի 18-ին Բահրեյնի հավաքականի դեմ ընկերական խաղում Դյուրեստամը նորամուտն նշել Շվեդիայի հավաքականում:

2019 թվականին Միքայելը որոշում է կայացրել հանդես գալ Գվինեայում։ 2019 թվականի հունիսի 7-ին Գամբիայի հավաքականի դեմ ընկերական խաղում  նորամուտն նշել Գվինեայի հավաքականի կազմում.Նույն թվականին Դյուրեստամը մասնակցել է Եգիպտոսում կայացած Աֆրիկայի Գավաթին։ Մրցաշարում նա խաղացել է Մադագասկարի, Նիգերիայի, Բուրունդիի և Ալժիրի հավաքակաների դեմ խաղերի:

2022 թվականին Դյուրեստամը երկրորդ անգամ մասնակցել է Կամերունում կայացած Աֆրիկայի գավաթ 2021-ին: Մրցաշարում պահեստային էր և խաղադաշտ դուրս չեկավ։

## Ծանոթագրություններ

 
Կատեգորիա:Գյոթեբորգի ֆուտբոլիստներ
Կատեգորիա:Գվինեայի հավաքականի ֆուտբոլիստներ
Կատեգորիա:ՆԵԿ-ի ֆուտբոլիստներ
Կատեգորիա:Շվեդիայի հավաքականի ֆուտբոլիստներ
Կատեգորիա:Գվինեացի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Չկրճատվող կոտորակ

Մաթեմատիկայում չնվազող (վերականգնված) կոտորակը ֆորմայի սովորական կոտորակ է \pm \frac{m}{n}, որը հնարավոր չէ կրճատել, այլ կերպ ասած, կոտորակն անկրճատելի է, եթե դրա համարիչը և հայտարարը փոխադարձաբար պարզ են, այսինքն ՝ չունեն ընդհանուր բաժանարարներ, բացառությամբ \pm 1-ը։ Օրինակ այս կոտորակը՝\frac{121}{90} անկրճատելի է, և այս կոտորակը \frac{120}{90} կարելի է կրճատել այսպես  \frac{120}{90}=\frac{12}{9}=\frac{4}{3}.։

## Սովորական կոտորակներ
Յուրաքանչյուր ոչ զրոյական ռացիոնալ թիվ կարող է ներկայացվել եզակի ձևով՝ որպես աննվազող կոտորակ՝ հետևյալ տեսքով՝\frac m n, որտեղ m — ամբողջ թիվն է, իսկ n — բնական։ Սա հետևում է թվաբանության հիմնական թեորեմից: Եթե թույլ տալ հայտարարի n-ը բացասական լինի, ապա հնարավոր է երկրորդ անկրճատելի ներկայացումը․
:-\frac{4}{5} = \frac{-4}{5} = \frac{4}{-5}

Ընդհանուր կոտորակը նվազեցնելու համար \pm \frac m n անկրճատելի տեսքի հասնելու համար անհրաժեշտ է դրա համարիչն ու հայտարարը բաժանել ամենամեծ ընդհանուր բաժանարարի վրա(m,n). Ամենամեծ ընդհանուր բաժանարարը գտնելու համար սովորաբար օգտագործվում է Էվկլիդեսյան ալգորիթմը կամ պարզ ֆակտորիզացիան։

 ամբողջ թվի համար անկրճատելի կոտորակի ներկայացումը հետևյալն է.
:n = \frac n 1\ 

## Տարբերակներ և ընդհանրացումներ
Սովորական ֆրակցիաների համար գոյություն ունեցող անկոկրատիայի հատկությունները պահպանվում են կամայական ֆակտորիալ օղակի համար, այսինքն ՝ օղակի, որում վավեր է թվաբանության հիմնական թեորեմի անալոգը։  Ֆակտորիալ օղակի տարրերի ցանկացած Կոտորակ (ոչ զրոյական հայտարարով) կարող է ներկայացվել անկրկնելի ձևով, և միանշանակ ճշգրիտ է տվյալ օղակի միավորի բաժանարարներին:

Գաուսյան թվերի օղակը բաղկացած է այս տեսքի կոմպլեքս թվերից՝ a+bi, որտեղ a,b —ամբողջ թվեր։ Մեկի չորս բաժանարար կա․ 1; -1; i; -i. Այս օղակը ֆակտորիալ է, և դրա համար կոտորակների տեսությունը կառուցված է ամբողջ թվերի նման։ Օրինակ, այն հեշտ է ստուգել, որ կոտորակը\frac{4+2i}{4+7i} կարող է կրճատվել մինչև (արդեն անկրճատելի) \frac{2}{3+2i}.

Որոշակի օղակից ստացված գործակիցներով բազմանդամները նույնպես կազմում են ֆակտորիալ օղակ՝ բազմանդամների օղակ՝ ռացիոնալ ֆունկցիաների, այսինքն՝ կոտորակների, որոնց համարիչներում և հայտարարներում կան բազմանդամներ։ Միավորի բաժանարարները այստեղ կլինեն ոչ զրոյական թվեր (որպես զրոյական աստիճանի բազմանդամներ): Ներկայացման երկիմաստությունը կարելի է վերացնել՝ պահանջելով, որ հայտարարում բազմանդամը նվազեցվի:

Սակայն, կամայական օղակի վրա, կոտորակների օղակի տարրը, ընդհանուր առմամբ, պարտադիր չէ, որ ունենա եզակի, մինչև միասնության բաժանարարներ, ներկայացում՝ անկրճատելի կոտորակի տեսքով, քանի որ թվաբանության հիմնարար թեորեմը վավեր չէ յուրաքանչյուր օղակում։ Օրինակ՝ դիտարկենք հետևյալ տեսքի բարդ թվերը a = m + i n \sqrt{5} , где  m, n — ամբողջ թվեր։ Այդպիսի թվերի գումարը և արտադրյալը նույն տիպի թվեր կլինեն, ուստի դրանք կազմում են օղակ։ Սակայն այն ֆակտորիալ չէ, և կոտորակների ներկայացումը անկրճատելի տեսքով երկիմաստ է, օրինակ՝
: \frac{6}{3(1+i\sqrt{5})} = \frac{2}{1+i\sqrt{5}} = \frac{1 - i\sqrt{5}} {3}
Երկրորդ և երրորդ կոտորակներում տրված օղակի համարիչն ու հայտարարը պարզ թվեր են, ուստի երկու կոտորակներն էլ անկրճատելի են։

## Ծանոթագրություններ

## Գրականություն
* 
* 

## Արտաքին հղումններ
* 

Կատեգորիա:Կոտորակներ
Կատեգորիա:Մաթեմատիկա
Քրիստինա Բյոմ

**Քրիստինա Բյոմ** (գերմաներեն՝ Christine Böhm. ), ավստրիացի դերասանուհի:

## Կենսագրություն
Քրիստինան ավստրիացի դերասան Մաքսի Բյոմի դուստրն է։ Ծնվել է 1954 թվականին Վիեննայում:

1970—1972 թվականներին դերասանական վարպետություն է ուսումնասիրել Վիեննայում Մաքս Ռայնհարդտի կազմակերպած սեմինարներում :de:Max Reinhardt Seminar:

1971 թվականից աշխատել է Յոզեֆշտադտի թատրոնում:

1970 թվականից նկարահանվել է կինոյում, հեռուստասերիալներում, մասնակցել ավստրիական հեռուստատեսության՝ ORF-ի շոուներին, հաղորդումներին:

1979 թվականին՝ 25 տարեկան հասակում, իր միջազգային կարիերայի արշալույսին ողբերգաբար զոհվել է ավտովթարի հետևանքով ստացած ծանր վնասվածքներից:

## Ֆիլմագրություն
Իր կարճատև կարիերայի ընթացքում Քրիստինա Բյոմը հասցրել է նկարահանվել մեկուկես տասնյակ ֆիլմերում: Հիշարժան են հատկապես նրա դերակատարումները հետևյալ կինոնկարներում.
* 1972 — Արյունոտ ուրբաթ — *Հայդի*
* 1974 — Հափշտակված դրախտ — *Բարբարա Բրանդներ*
* 1976 - *Zerschossene Träume* (1976)
* 1977 - *Ազատության վախճանը / Tod oder Freiheit* 
* 1979 — Լեդի Օսկար — *[[Մարի Անտուանետ]]*

Բյոմի հեռուստատեսային աշխատանքներից տպավորիչ են նրա դերակատարումները մի շարք կատակերգություններում և ֆրանսիական «Արսեն Լյուպեն» սերիալում:

## Ծանոթագրություններ

## Արտաքին հղումներ
* 

Կատեգորիա:20-րդ դարի դերասանուհիներ
Կատեգորիա:Ավստրիացի դերասանուհիներ
Կատեգորիա:Ավստրիացի կինոդերասանուհիներ
Կատեգորիա:Ավտոճանապարհային վթարներից զոհվածներ
Կատեգորիա:Դերասանուհիներ այբբենական կարգով
Կատեգորիա:Թատրոնի դերասաններ
CMH

**CMH** (, իրական անուն՝ **Ռուսլան Սերգեևիչ Տուշենցով** (), ), ռուսական տեսաբլոգեր և երաժիշտ։

## Կենսագրություն
### Պատանեկություն և վաղ տարիներ (մինչև 2012 թվական)
Ռուսլանը ծնվել է 1995 թվականի դեկտեմբերի 23-ին Աչինսկում, մեծացել է առանց հոր։ Հայրը իր ծնվելուց մեկ շաբաթ առաջ մահացել է վթարից։ Ավագ դպրոցում նա սկսել է նյարդային տիկեր ունենալ, իսկ ավելի ուշ հաստատվել է, որ նա ուներ Տուրետի համախտանիշ, որի պատճառով նա ստիպված էր անցնել տնային ուսուցման և հրաժարվել վիրաբույժ կամ պաթոլոգ դառնալու երազանքից։ Հայտնի է նաև, որ Ռուսլանն ունի էպիլեպսիա և լակտոզային անտանելիություն։

### Տեսաբլոգերի և հիփ-հոփ կատարողի կարիերա (2012 թվականից)
2012 թվականի հունվարին ստեղծել է «CrazyMegaHell» ավանումով YouTube-ալիք, որտեղ նա վերահնչյունավորում էր մուլտֆիլմներ և ստեղծում անիմացիաներ, հետագայում նա սկսել է թողարկել «Էպիկ ռեփ մարտ Մայնկրաֆտում» շարքը, որը դարձել է ամենահայտնիներից իր ալիքում։

2018 թվականի հոկտեմբերի 18-ին նա թողարկել է իր դեբյուտային հիփ-հոփ ալբոմը՝ *Untitled*, և ալբոմը գովազդելու համար մեկնել է շրջագայության։ Շրջագայության ժամանակ նա կոնֆլիկտ է ունեցել ռուս ռեփեր Face-ի հետ։ Ռուսլանի խոսքով՝ Ուֆայում Դանիա Կաշինի հետ համատեղ համերգից հետո մարդիկ մոտեցել են իրենց և պահանջել ներողություն խնդրել ռեփերին հասցեին վիրավորանքներ հասցնելու համար։ Նա տեսահոլովակ է ձայնագրել, որտեղ բացատրում է ողջ իրավիճակը և սկսել է «#фейскрыса» հեշթեգը, ինչպես նաև ձայնագրել է ռեփերի մասին տեսահոլովակ-դիսս:

2019 թվականի օգոստոսի 1-ին թողարկվել է *Biohazard*-ի երկրորդ ալբոմը և GSPD-ի հետ համատեղ «Быстрый» երգի տեսահոլովակը, իսկ նոյեմբերի 6-ին թողարկվել է Ինստասամկայի հետ համատեղ «GTA»-ի տեսահոլովակը։ 2022 թվականին Սանկտ Պետերբուրգի Կիրովի շրջանային դատարանն արգելել է տեսահոլովակը «ԱՈՒԵ պրոպագանդայի» պատճառով։

## Սկավառակագրություն
### Լիամետրաժ ալբոմներ

### Մինի-ալբոմներ

### Սինգլներ

## Տեսահոլովակներ
### CMH

### «RPG» խմբի կազմում

## Ֆիլմագրություն

## Մրցանակներ և վարկանիշներ

## Ռեփ-բաթլ
### «ՌեփՅոու բաթլ»

## Ծանոթագրություններ
**Մեկնաբանություններ**

**Աղբյուրներ**

Կատեգորիա:Ռուս ռեփերներ
Բիլլի Վեսթ

**Վիլյամ Ռիչարդ Վերսթայն** (,16 ապրիլ 1952, Դետրոյթ, Միչիգան, ԱՄՆ), մասնագիտորեն հայտնի որպես **Բիլլի Վեսթ**, իռլանդաամերիկացի հնչյունավորող դերասան։ Նրա գործունեությունը ներառում է մի քանի դերեր «Ֆուտուրամա» (Ֆրայ, Ֆարնսվորթ, Զոյդբերգ և այլք), «Դագ» և «Ռենի և Սթիմփիի շոուն» մուլտֆիլմերում։ Նա նաև հնչյունավորել է այնպիսի մուլտֆիլմային կերպարների, ինչպիսիք են նավաստի Պոուփայը, Շեգի Ռոջերսը, Էլմեր Ֆադը, Վուդի Վուդփերը և շատ ուրիշներ։

## Կենսագրություն
Վիլյամ Ռիչարդ Վերսթայնը ծնվել է 1952 թվականի ապրիլի 16-ին՝ Միչիգանում՝ Դետրոյթում, ուշադրության դեֆիցիտի և աուտիզմի նախանշաններով։ Նա մեծացել է Բոստոնի Ռոսլինդեյլ թաղամասում։ Սովորել է Բերկլիի երաժշտական ​​քոլեջում և ուսանողական տարիներին նվագել տարբեր խմբերում։

### Կարիերա
Բիլլի Վեսթը իր կարիերան սկսել է Բոստոնի WBCN ռադիոյում աշխատելով՝ նվագելով ալտերնատիվ ռոք և ռոքի այլ ժանրեր։ 1988 թվականին նա դարձավ դերասան և պրոդյուսեր Հովարդ Ստեռնի կողմից ստեղծված թոք շոուի՝ «Հովարդ Ստեռնի շոու»-ի մշտական ​​​​հյուրընկալող, ռադիոհաղորդավար, որտեղ նա հնչյունավորում էր «Սինսինաթի Ռեդս»-ի սեփականատեր Մարջ Շոտին և գլխավոր սցենարիստ Ջեքի Մարտլինգին, ինչը նրան հռչակ բերեց: Նույն շոուում Վեսթը նաև մարմնավորում էր այլ հայտնի մարդկանց, ինչպիսիք են NBC-ի լրագրող Քոնի Չենգը և հեռուստահաղորդավարուհի և երգչուհի Քեթի Լի Գիֆորդը:

Որպես երաժիշտ՝ Բիլլի Վեսթը համագործակցել է այնպիսի արտիստների հետ, ինչպիսիք են Դեբի Հարրին և Լու Ռիդը, և որպես կիթառահար շրջագայել է Բրայան Վիլսոնի և Ռոյ Օրբիսոնի հետ։

## Ընտրված ֆիլմագրություն

## Ծանոթագրություններ

## Աղբյուրներ
* 
 
Կատեգորիա:Ամերիկացի դերասաններ
Կատեգորիա:Ամերիկացի կիթառահարներ
Կատեգորիա:Ամերիկացի կինոդերասաններ
Կատեգորիա:Ամերիկացի հեռուստատեսային դերասաններ
Կատեգորիա:Ամերիկացի տղամարդ կատակերգուներ
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկացիներ իռլանդական սերմամբ
Կատեգորիա:Ֆուտուրամա
Tautumeitas

**Tautumeitas**, լատվիական ֆոլկ/էթնիկ երաժշտության կանանց խումբ, որը ձևավորվել է 2015 թվականին։ Խումբը բաղկացած է վեց վոկալիստներից և երաժիշտներից։ Նրանք ներկայացրել են Լատվիան Եվրատեսիլ 2025 երգի մրցույթում ՝ «Bur man laimi» երգով։

## Պատմություն
2017 թվականին Tautumeitas-ը Auļi խմբի հետ թողարկեց 13 երգից բաղկացած «*Lai māsiņa rotājās!»* ալբոմը՝ նվիրված նշանադրություններին և հարսանիքներին և հիմնված բալթյան ժողովրդական երաժշտական ավանդույթների վրա։ Ալբոմը ստացել է Լատվիական երաժշտության ձայնագրությունների ամենամյա մրցանակ՝ որպես 2017 թվականի լավագույն ժողովրդական երաժշտության ալբոմ։ «*Lai māsiņa rotājās!*»֊ը նաև զբաղեցրել է 26-րդ հորիզոնականը՝ 2018 թվականի World Music Charts Europe-ում, և 38-րդ հորիզոնականը՝ 2018 թվականի ապրիլին և մայիսին, Transglobal World Music Chart-ում։ 2018 թվականին Tautumeitas-ը թողարկեց իրենց առաջին՝ համանուն ալբոմը։

2021 թվականի հունիսի 2-ին Tautumeitas-ն իր պաշտոնական Ինստագրամյան էջում հայտարարեց, որ Լաումա Բերզան ամռանը կլքի խումբը։

2024 թվականի նոյեմբերի 20-ին հայտարարվեց, որ Tautumeitas-ն անցել է *Supernova 2025֊*ի կիսաեզրափակիչ՝ «Bur man laimi» երգով։ Այս շոուի միջոցով ընտրվում է Եվրատեսիլ երգի մրցույթում Լատվիայի ներկայացուցիչը։ 2025 թվականի փետրվարի 8-ին խումբը հաղթեց *Supernova 2025-ում*՝ նվաճելով Լատվիան Եվրատեսիլ 2025 երգի մրցույթում ներկայացնելու իրավունքը։

## Անդամներ
### Ընթացիկ անդամներ

* Ասնատե Ռանցանե – ջութակ, վոկալ, ֆլեյտա
* Աուրելիա Ռանցանե – հարվածային գործիքներ, վոկալ
* Աննեմարիա Մոիսեյա – հարվածային գործիքներ, վոկալ
* Լաուրա Մարթա Լիցիտե – հարվածային գործիքներ, ջութակ, վոկալ
* Գաբրիելա Զուայգզնիտե - վոկալ
* Կատե Սլիշանե - վոկալ, մանդոլին, կլառնետ, ֆլեյտա

### Նախկին անդամներ
* Իլոնա Ձեռվե — ակորդեոն, վոկալ
* Լաուրա Լիեպինյա - վոկալ
* Լաումա Բերզա – ջութակ, վոկալ
* Լաուրա Բուժինսկա

## Սկավառակագրություն
* *Lai māsiņa rotājās!* (2017; Auļi-ի հետ)
* *Tautumeitas* (2018)
* *Dziesmas no Aulejas* (2020)
* *Skrejceļš* (2022)
* *Zem saules / Under the Solar Spell* (2025)

### Հիթ֊շքերթներում գրանցված սինգլներ

### Հիթ֊շքերթներում այլ երգեր

## Ծանոթագրություններ

## Արտաքին հղումներ
* Պաշտոնական կայք (անգլերեն)

Կատեգորիա:2015 հիմնադրումներ Լատվիայում
Կատեգորիա:2015 հիմնադրված երաժշտական խմբեր
Կատեգորիա:Եվրատեսիլ երգի մրցույթի մասնակիցներ
Կատեգորիա:Էթնիկ խմբեր
Կատեգորիա:Ֆոլք խմբեր
Հանսի Քնոթեք

**Հանսի (Յոհաննա) Քնոթեք** (. ), ավստրիացի դերասանուհի:

Յոհաննան 14 տարեկանում ընդունվել է Վիեննայի բալետի համբավավոր դպրոցը, որն ավարտելուց հետո երեք տարի սովորել է Վիեննայի երաժշտության և կատարողական արվեստների համալսարանում: Թատրոնում նրա նորամուտը տեղի է ունեցել Մարիենբադում, *«Դեռահաս սեր»* պիեսի բեմադրությունում: Հետագայում հրավիրվել է խաղալու Լայպցիգի Հին թատրոնում: Universum Film AG-ի հետ պայմանագիր կնքելուց հետո էլ շարունակել է հանդես գալ թատրոնում: Կինոյում իր դեբյուտը կատարել է 1934 թվականին՝ մարմնավորելով գերմանացի գրող Լյուդվիգ Գանգհոֆերի «Հուբերտուս ամրոցը» վեպի հիման վրա նկարահանված ֆիլմի գլխավոր հերոսուհու կերպարը:

Երկրորդ համաշխարհային պատերազմն ընդհատել է Քնոթեքի կինոկարիերան: 1940 թվականին նա ամուսնացել է դերասան Վիկտոր Շթաալի հետ: Ամուսինները մասնակցել են ավստրիական հակաֆաշիստական ընդհատակյա շարժմանը: 1950-ական թվականներին Հանսին վերսկսել է իր գործունեությունը կինոյում և շարունակել մինչև 1970-ական թվականները: Մահացել է 2014 թվականի փետրվարի վերջերին՝ իր 100-ամյակից մի քանի օր առաջ, բայց նրա վախճանվելու մասին լուրը տարածվել է ամիսներ անց՝ օգոստոսի 20-ին:

## Ֆիլմագրություն

* 1934: Հուբերտուս ամրոցը — Schloß Hubertus
* 1934: Fürst Woronzeff
* 1935: Das Mädchen vom Moorhof
* 1935: Der Zigeunerbaron
* 1935: Die Heilige und ihr Narr
* 1936: Inkognito
* 1937: Waldwinter
* 1937: Brillanten
* 1937: Das schöne Fräulein Schragg
* 1937: Das Schweigen im Walde
* 1937: Մարդը, որ Շերլոկ Հոլմս էր — Der Mann, der Sherlock Holmes war
* 1937: Ritt in die Freiheit
* 1937: Wenn Frauen schweigen
* 1937: Gewitter im Mai
* 1938: Prinzessin Wildfang
* 1938: Der Edelweißkönig
* 1939: Heimatland
* 1939: Waldrausch
* 1940: Das sündige Dorf
* 1940: Im Schatten des Berge
* 1940: Der laufende Berg
* 1941: Venus vor Gericht
* 1942: Die Erbin vom Rosenhof
* 1944: Das war mein Leben
* 1948: Leckerbissen
* 1950: Die fidele Tankstelle
* 1951: Grenzstation 58
* 1951: Heimat deine Sterne
* 1952: Haus des Lebens
* 1952: Heimatglocken
* 1954: Am Anfang war es Sünde
* 1955: Der dunkle Stern
* 1955: Der Pfarrer von Kirchfeld
* 1974: Der Jäger von Fall

## Ծանոթագրություններ

## Արտաքին հղումներ

* filmportal.de

Կատեգորիա:Ավստրիացի կինոդերասանուհիներ
Կատեգորիա:Թատրոնի դերասանուհիներ
Կատեգորիա:20-րդ դարի դերասանուհիներ
Կատեգորիա:Դերասանուհիներ այբբենական կարգով
Կատեգորիա:Ավստրիացի դերասանուհիներ
Յոշուա Բենջիո

**Յոշուա Բենջիո** (, ), կանադացի, կիբեռնետիկ և համակարգչային գիտնական, որն առավել հայտնի է արհեստական ինտելեկտի, արհեստական նյարդային ցանցերի և խորը ուսուցման ոլորտում իր աշխատանքով:

Կանադայի թագավորական ընկերության (2017), Լոնդոնի թագավորական ընկերության (2020) անդամ։

## Կենսագրություն
Ծնվել է հրեական ընտանիքում: Տեխնիկական գիտությունների բակալավրի (էլեկտրատեխնիկայի գծով), մագիստրոսի (ինֆորմատիկայի գծով) և գիտությունների դոկտորի (ինֆորմատիկայի գծով) աստիճաններ ստացել է Մաքգիլի համալսարանում։ Հետդոկտորանտուրան տեղի է ունեցել Մասաչուսեթսի տեխնոլոգիական ինստիտուտում և ԱԹ&Տ Բելլ Լաբս-ում: 1993 թվականից դասախոս է Մոնրեալի համալսարանում: Ղեկավարում է MILA-ն (Մոնրեալի ուսուցման ալգորիթմների ինստիտուտ), հանդիսանում է Կանադայի առաջադեմ հետազոտությունների ինստիտուտի «Learning in Machines & Brains» նախագծի համանախագահը։

Բենջիոն, Ջեֆրի Հինթոնի և Յան Լեկունի հետ համատեղ համարվում են արհեստական ինտելեկտի  «կնքահայրերը»։

2018 թվականին Հինթոնի և Լեկունի հետ միասին դարձել է Թյուրինգի մրցանակի դափնեկիր։

2023թվականին նշանակվել է ՄԱԿ-ի տեխնիկական նվաճումների Գիտախորհրդատվական խորհրդի անդամ։


Պատկեր:Deep Thinkers on Deep Learning.jpg|Ձախից աջ: Սալահուտդինով, Ռիչարդ Սատտո Րն, Ջեֆրի Հինթոն, Յոշուա Բենջիո և Սթիվ Ջուրվեթսոն  2016 թվականին


## Ծանոթագրություններ

Կատեգորիա:20-րդ դարի կանադացիներ
Կատեգորիա:21-րդ դարի կանադացիներ
Կատեգորիա:21-րդ դարի մաթեմատիկոսներ
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Արհեստական բանականություն
Կատեգորիա:Գիտնականներ այբբենական կարգով
Կատեգորիա:Գուգլ ընկերության աշխատակիցներ
Կատեգորիա:Թյուրինգի մրցանակակիրներ
Կատեգորիա:Լոնդոնի թագավորական ընկերության անդամներ
Կատեգորիա:Կանադացի գիտնականներ
Կատեգորիա:Կանադացի մաթեմատիկոսներ
Կատեգորիա:Հրեա գիտնականներ
Կատեգորիա:Մաթեմատիկոսներ այբբենական կարգով
Կատեգորիա:Մասաչուսեթսի տեխնոլոգիական ինստիտուտի շրջանավարտներ
Կատեգորիա:ՄաքԳիլի համալսարանի շրջանավարտներ
Կատեգորիա:Պատվո լեգեոնի շքանշանի ասպետներ
Հայաստանում Իրանի դեսպանություն

**Իրանի Իսլամական Հանրապետության դեսպանությունը Հայաստանում** բացվել է 1992 թվականի ապրիլին Հայաստանի մայրաքաղաք Երևանում ։ Հյուպատոսական բաժինը գործում է դեսպանատան շենքում և իրականացնում է մի շարք կարևոր գործառույթներ, այդ թվում՝ վիզաների տրամադրում օտարերկրյա քաղաքացիներին, գրանցման և անձնագրային հարցերի կարգավորում, ուսանողների և բանտարկյալների հետ կապված խնդիրների լուծում, փաստաթղթերի մշակման գործընթաց և տարանցման ընթացքում հայտնված իրանցի քաղաքացիներին աջակցություն ցուցաբերելը։ Մեհդի Սոբհանին Իրանի Իսլամական Հանրապետության ներկայիս դեսպանն է Հայաստանում։

## Գտնվելու վայր
Այս դեսպանատունը գտնվում է Երևանի հյուսիսում և հասանելի է երկու գլխավոր փողոցներից՝ Կոմիտաս և Նաիրի Զարյան։ Դեսպանատան շենքը գտնվում է Արաբկիրի թաղապետարանի շենքի և Վահագն Դավթյանի անվան այգու հարևանությամբ։

## Առնչվող որոնումներ
* Իրանի գլխավոր հյուպատոսություն Կապանում
* Հայաստան-Իրան հարաբերություններ
* Իրանի հայերը

## Ռեսուրսներ

Կատեգորիա:Հայ-իրանական հարաբերություններ
Դին Հոյսեն

**Դին Դոնի Հոյսեն** (, ) իսպանացի ֆուտբոլիստ, «Ռեալ Մադրիդ» ակումբի և Իսպանիայի հավաքականի պաշտպան։

## Ակումբային կարիերա
Իսպանական «Կոստա Ունիդա» և «Մալագա» թիմերի սան է։ 2021 թվականին Հոյսենը միացել է «Յուվենտուսին»։ 2023 թվականի հոկտեմբերի 22-ին նա իր նորամուտը նշել է ակումբի հիմնական կազմում՝ Սերիա A-ի «Միլանի» դեմ խաղում։

2024 թվականի հունվարի 6-ին վարձավճարով մինչև 2023/24 մրցաշրջանի ավարտը տեղափոխվել է «Ռոմա»։ Հաջորդ օրը՝ հունվարի 7-ին, նա իր նորամուտը նշել է հռոմեական ակումբում՝ փոխարինման դուրս գալով Սերիա A-ի «Ատալանտայի» դեմ խաղում։ 2024 թվականի փետրվարի 5-ին փոխարինման է դուրս եկել Իտալիայի առաջնության «Կալյարիի» դեմ խաղում և խփել իր առաջին գոլը «Ռոմայի» կազմում։ Կես մրցաշրջանում վարձավճարով Հոյսենը անցկացրել է 14 հանդիպում, խփել 2 գոլ և կատարել 1 գոլային փոխանցում։

2024-ի հուլիսի 30-ին տեղափոխվել է «Բորնմութ», պայմանագիր կնքելով անգլիական ակումբի հետ մինչև 2030 թվականի հունիսի 30-ը։ 2024 թվականի օգոստոսի 17-ին նորամուտը նշել է Պրեմիեր լիգայում ամբողջ խաղին մասնակցելով՝ «Նոթինգհեմ Ֆորեստ» ի դեմ։ 2024-ի դեկտեմբերի 5-ին նա իր առաջին գոլը խփել է «Տոտենհեմ Հոտպուր» ակումբի դեմ, Բորնմութին բերելով հաղթանակ 1-0։ 2025 թվականի մայիսի 15-ին արժանացել է Պրեմիեր լիգայի մրցաշրջանի լավագույն երիտասարդ խաղացողի մրցանակին։ 2 օր անց՝ մայիսի 17-ին, «Բորնմութը» հայտարարել է, որ 2024/25 մրցաշրջանի ավարտից հետո Հոյսենը կմիանա «Ռեալ Մադրիդին»։ Իսպանական ակումբը համաձայնել է վճարել 50 մլն ֆունտի (59,4 մլն եվրո) չափով հետաձգված վճար։

## Կարիերան հավաքականում
Խաղացել է Նիդեռլանդների մինչև 17, մինչև 18, մինչև 19 տարեկանների հավաքականում, ինչպես նաև Իսպանիայի մինչև 21 տարեկանների հավաքականում։

2025-ի մարտին նա իր առաջին կոչը ստացավ Իսպանիայի հավաքականից՝ Ազգերի լիգայի խաղերի համար։ Նորամուտը նշել է 2024 թվականի մարտի 20-ին, փոխարինման դուրս գալով Ազգերի լիգայի քառորդ եզրափակիչ հանդիպմանը, Նիդեռլանդների հավաքականի դեմ։

## Կտարողական վիճակագրություն
### Հավաքականում

**Արդյունք: 2 խաղ / 0 գոլ; 0 հաղթանակ, 2 ոչ-ոքի, 0 պարտություն**

## Անձնական կյանք
Հոյսենը ծագումով Հոլանդացի է, ծնվել է 2005 թվականին Ամստերդամում։ Հայրը՝ Դոնի Հոյսենը, նույնպես ֆուտբոլիստ է։

2010 թվականին, երբ Հոյսենը 5 տարեկան էր, նրա ընտանիքը աշխատանքի նպատակով մեկնել է Իսպանական Անդալուզիա քաղաք։ 2024-ի փետրվարին Հոյսենը դարձավ Իսպանիայի քաղաքացի։

## Ծանոթագրություններ

 
Կատեգորիա:Անգլիայի լեգեոներ ֆուտբոլիստներ
Կատեգորիա:Բորնմութի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանացի ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Մալագայի ֆուտբոլիստներ
Կատեգորիա:Յուվենտուսի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ